b'\n_START_ARTICLE_\nLitanije\n_START_PARAGRAPH_\nLitanije so kr\xc5\xa1\xc4\x8danska molitev, za katero je zna\xc4\x8dilno ve\xc4\x8dkratno ponavljanje izrega vzklika ali odpeva (npr.:\xc2\xa0\xc2\xbbusmili se nas\xc2\xab,\xc2\xa0\xc2\xbbprosi za nas\xc2\xab, ipd). Izraz litanije izvira iz gr\xc5\xa1ke besede \xce\xbb\xce\xb9\xcf\x84\xce\xae [lite] = molitev, pro\xc5\xa1nja. Litanije so zelo raz\xc5\xa1irjene v Katoli\xc5\xa1ki Cerkvi. V pravoslavju poznajo podobno molitev, ki se imenuje ektenija._NEWLINE_Med najbolj znanimi litanijami so: Litanije Srca Jezusovega, Litanije vseh svetnikov, Lavretanske litanije Matere Bo\xc5\xbeje, itd._NEWLINE_Litanije se lahko m\xc3\xb3li ali tudi p\xc3\xb4je. Najbolj sve\xc4\x8dane litanije se m\xc3\xb3li pred Najsvetej\xc5\xa1im. Pogosta je tudi molitev litanij med procesijo.'